Številka: 03215-4/2014-3

Datum: 19. 12. 2014

## ZAPISNIK

1. seje Odbora za stanovanjsko politiko (v nadaljevanju: Odbor), ki je bila v ponedeljek, 24. novembra 2014.

Seja je potekala v Klubu 11, Mestna hiša, Mestni trg 1, Ljubljana.

Sejo je vodil predsednik Odbora Anton Kastelic.

Na seji so bili navzoči članice in člani Odbora (v nadaljevanju: člani):

Anton Kastelic, Irena Kuntarič Hribar, Martina Kajzer, Emilija Mitrović in Nataša Sax.

Seje se nista udeležila Iztok Kordiš in Bruna Antauer,

Na seji so bili navzoči tudi:

Julka Gorenc, JSS MOL in Boris Kaučič iz MOL, SODMS.

Predstavnica JSS MOL ga. Gorenc je opravičila direktorja JSS MOL, da se seje ni mogel udeležiti, ker je na službeni poti v tujini.

Seja se je pričela ob 16.40 uri ob navzočnosti 5 članov.

S sklicem seje so člani prejeli predlog dnevnega reda 1. seje Odbora:

1. Dogovor o delu Odbora za stanovanjsko politiko
2. Imenovanje podpredsednika/ce Odbora za stanovanjsko politiko
3. 5. Točka dnevnega reda 2. seje mestnega sveta:

“Poročilo o opravljenem nadzoru razpolaganja s premoženjem MOL, namenskosti in smotrnosti porabe proračunskih sredstev in finančnega poslovanja uporabnikov proračunskih sredstev v letu 2013”

1. 6.a) Točka dnevnega reda 2. seje mestnega sveta:

“Predlog Odloka o rebalansu proračuna Mestne občine Ljubljana za leto 2014,”

1. 7. Točka dnevnega reda 2. seje mestnega sveta:

“[Predlog III. Rebalansa finančnega načrta Javnega stanovanjskega sklada Mestne občine Ljubljana za leto 2014](http://www.ljubljana.si/file/823474/15.-toka---predlog-sklepa---poveanje-vrednosti-namenskega-premoenja-in-kapitala-jss-mol.pdf)”

1. 8. Točka dnevnega reda 2. seje mestnega sveta:

“Poročilo o izvrševanju proračuna Mestne občine Ljubljana za leto 2014 za obdobje od 1. 1. do 30. 6. 2014”

1. Razno

O dnevnem redu ni razpravljal nihče, zato je predsednik dal na glasovanje predlagani dnevni red:

**PREDLOG SKLEPA:**

**Odbor za stanovanjsko politiko sprejme predlog dnevnega reda 1. seje Odbora.**

Navzočih je bilo 5 članov.

Za je glasovalo 5 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsednik je prosil navzoče na seji, da se na kratko osebno predstavijo. Članice in člani Odbora so se predstavili. Hkrati sta se predstavila tudi predstavnica JSS MOL in sekretar odbora.

Članice in člani odbora so se uvodoma dogovorili o določenih tehničnih zadevah, nujnih za nemoteno delo odbora. Dogovorjen je bil okvirni termin za sklicevanje sej OSP, ob torkih, od 16.30h do 18h. V kolikor je torek kot dan za sklic neustrezen oz. ne zagotavlja sklepčnosti se nato poskusi ponedeljek v enakem časovnem okviru.

**AD 2**

G. Anton Kastelic je odprl postopek evidentiranja kandidatov/kandidatk za podpredsednika/ podpredsednico odbora.

Razpravljali so: Anton Kastelic, Irena Kuntarič Hribar, Martina Kajzer, Emilija Mitrović, Nataša Sax in Boris Kaučič.

Na podlagi krajših medsebojnih pogovorov med člani in članicami Odbora je bila predlagana za podpredsednico Odbora za stanovanjsko politiko ga. Irena Kuntarič Hribar.

Predlagana se je s ponujenim mestom podpredsednice OSP strinjala. Drugih pripomb in želj udeležencev odbora glede izvolitve podpredsednika oz. podpredsednice ni bilo.

G. Anton Kastelic je nato dala na glasovanje naslednji sklep:

**SKLEP:**

**Irena Kuntarič Hribar je imenovana za podpredsednico Odbora za stanovanjsko politiko.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 3**

Predsednik OSP je predal besedo sekretarju Odbora za stanovanjsko politiko, Borisu Kaučiču, ki je pojasnil vzrok zakaj je na dnevni red prišla točka Poročilo o opravljenem nadzoru razpolaganja s premoženjem MOL, namenskosti in smotrnosti porabe proračunskih sredstev in finančnega poslovanja uporabnikov proračunskih sredstev v letu 2013. Prisotne je seznanil s krajšo vsebino in tematiko stanovanjske politike na področju MOL. Nato je besedo prevzela predstavnica JSS MOL, ga. Julka Gorenc.

Ga Julka Gorenc je povedala, kakšen nadzor nad poslovanjem sklada je predpisan po Zakonu o javnih skladih in kakšen je postopek za izbor revizijske hiše.

Razpravljali so: Julka Gorenc, Anton Kastelic, Irena Kuntarič Hribar, Nataša Sax in Boris Kaučič.

Razprava je tekla o pristojnostih glede revizije JSS MOL, ki je predpisana z Zakonom o javnih skladih, o poročilu Nadzornega odbora MOL, o stanovanjskem področju v MOL.

Po končani razpravi je predsednik dal na glasovanje:

**SKLEP:**

**Odbor za stanovanjsko politiko je obravnaval Poročilo o opravljenem nadzoru razpolaganja s premoženjem MOL, namenskosti in smotrnosti porabe proračunskih sredstev in finančnega poslovanja uporabnikov proračunskih sredstev v letu 2013 za področje stanovanjske politike, in predlaga Odboru za finance, da ga sprejme.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 4**

Predsednik OSP je glede na obravnavo točke rebalansa proračuna 3 za leto 2014, rebalansa št. 3 JSS MOL in polletnega poročila o izvrševanju proračuna za leto 2014 predlagal, da se vse 3 točke predstavi skupaj in nato glasuje za vsako točko posebej. Prisotni so se s predlogom strinjali. Besedo je predal predstavnici JSS MOL, ga. Julki Gorenc.

Ga. Julka Gorenc je krajše predstavila predlog III. rebalansa finančnega načrta Javnega stanovanjskega sklada Mestne občine Ljubljana za leto 2014. Izpostavila je zmanjšanje prihodkov na MOL in posledično na JSS MOL, izpostavila je projekt Polje III in dogajanje v zvezi s tem projektom, o stečaju izvajalca, o sklenitvi nove pogodbe za dokončanje del z izbranima izvajalcema in o posledičnem delnem časovnem zamiku projekta Polje III, ter o nepotrebni novi zadolžitvi JSS MOL v vrednosti 3 mio €. V nadaljevanju je na kratko predstavila predlog Odloka o rebalansu proračuna MOL za leto 2014 in Poročilo o izvrševanju proračuna MOL za leto 2014 za obdobje 1. 1. – 30. 6. 2014 in v zvezi s tem stanje projektov JSS MOL: Cesta Španskih borcev, Belokranjska ulica 2, Polje III, Hladilniška pot 34, Polje IV, Cesta 24. junija, Hiša Sonček, Ob Ljubljanici 42, Vodnikova 5, nakupe stanovanj, nakup samskega doma Vide Pregarc.

Predstavila je tri modele odkupa stanovanj, ki jih ponuja JSS MOL (rentni odkup, delno lastništvo ter stanovanjska posojila).

Razpravljali so: Julka Gorenc, Anton Kastelic, Irena Kuntarič Hribar, Martina Kajzer, Nataša Sax in Boris Kaučič.

Razprava je tekla o projektu Ob Ljubljanici 42, o projektu LMM, o nakupih stanovanj MOL, o premoženju JSS MOL in MOL, o poslovnih prostorih, ki jih ima JSS MOL v stanovanjskih stavbah, o gostinskih lokalih, o praznih enotah v JSS MOL, o odprodaji poslovnih prostorov, o prodaji neprimernih stanovanj, o križevniški 2, o deložacijah v MOL, o sodnih postopkih in problemih JSS MOL, tožbah, sodbah, sodnih poravnavah, o notarskem zapisu najemne pogodbe, o 300 tožbah ki jih ima JSS MOL, o socialnih primerih in socialnih stiskah, o odklopu vode in elektrike, o neporavnavi stroškov za najemnine in najemnih stroškov, o stanovanjskem programu za naslednji dve leti.

Po končani razpravi je predsednik dal na glasovanje:

**SKLEP:**

**Odbor za stanovanjsko politiko je obravnaval Predlog Odloka o rebalansu proračuna Mestne občine Ljubljana za leto 2014 za področje stanovanjske politike, proračunske postavke 4.11. Služba za razvojne projekte in investicije - 1605 (Spodbujanje stanovanjske gradnje) in predlaga Odboru za finance, da ga sprejme.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 5**

Predsednik OSP je dal na glasovanje:

**SKLEP:**

**Odbor za stanovanjsko politiko je obravnaval Predlog III. Rebalansa finančnega načrta Javnega stanovanjskega sklada Mestne občine Ljubljana za leto 2014 in predlaga Odboru za finance, da ga sprejme.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 6**

Predsednik OSP je dal na glasovanje:

**SKLEP:**

**Odbor za stanovanjsko politiko je obravnaval Poročilo o izvrševanju proračuna Mestne občine Ljubljana za leto 2014 za obdobje od 1. 1. do 30. 6. 2014 za področje stanovanjske politike, proračunske postavke 4.11. Služba za razvojne projekte in investicije - 1605 (Spodbujanje stanovanjske gradnje) in predlaga Odboru za finance, da ga sprejme.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 7**

Razpravljali so: Julka Gorenc, Anton Kastelic, Irena Kuntarič Hribar, Martina Kajzer, Nataša Sax in Boris Kaučič.

Razprava je tekla o dogajanju na JSS MOL in stanovanjski politiki MOL ter delu odbora OSP.

Seja je bila končana ob 18.00 uri.

|  |  |
| --- | --- |
| Zapisal: Boris KaučičVišji svetovalec III | Anton KASTELICPredsednik |